id en en en en id en en fr ms ca id en en en id en en fr ms ca id id en id id id id id id es id id ms ms ms id ms en ms ms id ms id id id id ms ms id id id id ms id id ms en id de en en nl en en en en id en id pt id pt id pt en id id en id en en en fa en en en en en en es en en ms en fr en en en en en id en en
Telephonophobia: Kenapalah Tak Angkat Telefon? (Artikel 2007) – Saifulislam.Com
Thursday , September 1 2022
“Hoi, angkatlah telefon. Susahlah nak bisnes macam ini!” jerit sebuah sms yang saya terima.
Marah betul penghantar sms itu. Bukan orang lain pun. Kawan saya juga.
Masalah jarang mengangkat telefon telah menimbulkan banyak rasa tidak puas hati pelbagai pihak kepada saya. Ada yang meninggalkan pesan berbunyi kecewa, ada yang terus berputus asa, ramai juga yang memaki hamun, sama ada di dalam sms, mahu pun pun mel suara.
Kenapa saya jarang mengangkat telefon?
Agak susah untuk saya menjawab soalan ini.
Namun mereka yang rapat dengan saya, faham akan ‘tabiat buruk’ ini yang wujud semenjak awal-awal saya menggunakan telefon bimbit, sekitar tahun 1998.
Saya memang ada masalah pendengaran. Malah adik beradik, emak, atuk dan ramai ahli keluarga saya ada masalah pendengaran. Ada yang sampai ke tahap yang kronik dan serius seperti ibu saya yang beberapa kali terpaksa dibedah kerana penyakit Chronic Suppurative Otitis Media (CSOM) . Dalam keluarga saya, sakit telinga tidak boleh diremehkan kerana family history menggesa kami berhati-hati.
Saya belum dan mudah-mudahan tidak mengalami apa-apa penyakit di telinga. Namun masalah utama saya ialah lemah pendengaran. Telinga saya tidak begitu peka terutamanya kepada perbualan yang hampir dengan telinga. Rasanya, orang Melayu mengistilahkan pekak seperti ini sebagai pekak badak! Entah benar atau tidak badak itu ada masalah seperti saya.
Semenjak di Tingkatan 3, saya terus menjalani pemeriksaan rutin kepada telinga dan hampir-hampir menerima sijil yang tidak melayakkan saya untuk mengambil ujian Lisan di dalam SRP kerana lemahnya pendengaran.
Akibat daripada itu, saya tidak suka bercakap telefon. Setiap kali berbual, sekurang-kurangnya 30% daripada perbualan itu saya iyakan sahaja walaupun tidak begitu mendengar dan memahami apa yang diperkatakan (jangan kecil hati!). Sedih juga kerana semasa mengendalikan ceramah, apabila saya bertanya soalan,  saya mengharapkan jawapan. Apabila jawapan diberi, saya pula tidak mendengar dan tidak memahaminya!
Malah sudah semestinya, apabila telefon berdering semasa saya di dalam LRT atau sedang memandu, atau ketika anak saya sedang menangis, saya tidak akan mengangkat telefon kerana ia hanya menyedihkan saya yang terpaksa ‘menipu pemanggil’.
Sebab itulah saya sering berpesan supaya sms saya terlebih dahulu sebelum telefon, agar saya dapat mencari tempat dan suasana yang sesuai untuk saya menangkap butir-butir perbualan itu nanti.
Ini merupakan sebab paling besar dan utama mengapa saya tidak suka menggunakan telefon.
Sebab kedua mengapa saya tidak suka mengangkat telefon ialah kerana permintaan ceramah. Apabila pemanggil menelefon saya dan meminta persetujuan tarikh ceramah secara spontan, saya kepeningan. Ia peluang dakwah, dan sesetengahnya yang berbentuk latihan, adalah kerjaya saya. Banyak faktor yang perlu saya pertimbangkan sebelum saya boleh memutuskan ya atau tidak.
Saya perlu pastikan tarikh ceramah itu tidak menyulitkan ahli keluarga saya kerana ada masa tertentu isteri saya bekerja shif malam dan beliau juga ada peperiksaan yang memerlukan saya menghulurkan tangan menangani tugas-tugas rumah berserta anak-anak.
Saya juga perlu pastikan, tarikh yang diminta tidak melanggar beberapa tarikh dalam sebulan yang saya sekat supaya saya tidak sibuk menyusukan kera di hutan ketika anak di rumah kelaparan. Saya tegas dalam hal ini, dan saya tidak suka bertolak ansur terhadap hak anak-anak saya kepada saya. Bukan banyak pun, tapi kalau sampai anak menyindir saya “Abi tak pergi ceramah ke hari ini?”, faham-faham sahajalah di level mana susahnya hati saya.
Maka dengan serangan panggilan telefon bertubi-tubi, saya takut mengangkat telefon kerana saya tidak mampu memberikan jawapan spontan.
Kalau dapat pemanggil yang supporting, Alhamdulillah. Tapi kalau yang jenis mendesak, kadang-kadang panas hati juga saya dibuatnya.
Pernah sekali, dialog berikut terjadi:
“Assalamualaikum,” saya memberi salam.
“Waalaikum al-Salaam, ustaz” jawab si pemanggil.
“Saya minta maaf sebab terpaksa membatalkan kuliah Maghrib malam ini. Baru sebentar tadi ibu mertua saya meninggal dunia mengejut di hospital,” saya dengan berat hati memberitahu hajat menelefon.
“Oh ye ke. Kalau begitu, ustaz tolong carikan pengganti, ya!” jawab ‘pegawai surau’ itu.
Aduh, terkejut sekali saya dibuatnya. Tiada ucapan takziah, saya pula diminta mencari pengganti. Tuhan sahaja yang tahu betapa panasnya telinga saya ketika itu.
Akhirnya, saya takut menjawab panggilan telefon.
Pernah juga sesekali saya berkata kepada diri sendiri, “angkatlah telefon tu. Insya Allah bukan nak suruh ceramah”. Lalu saya memberanikan diri mengangkatnya dan…. ya! “Ustaz, boleh tak ceramah….”. Aduh, dalam 10 yang saya angkat pasti 7 daripadanya adalah urusan berkaitan jemputan ceramah, dan saya perlu secara spontan berkata setuju atau tidak.
Saya rasa kadang-kadang seperti saya perlukan seorang sekretari untuk menyusun jadual saya. Saya serius memikirkannya, cuma masih teragak-agak kerana saya masih dibelenggu dengan nasihat-nasihat ‘ustaz kena ikhlas bekerja’ dan keikhlasan yang diamarankan itu menyulitkan seorang PA dibayar gajinya!
Untuk itu, saya cuba untuk efektif melalui sms. Saya akan membalas sms dan kebanyakan permintaan ceramah dan sebagainya, terurus dengan mudah melalui sms.
Bolehkah kalau saya katakan, “Janganlah telefon saya kerana ia amat menyeksa lagi menakutkan…”. Setiap kali telefon berdering, saya akan secara otomatik menjadi stress dan gelisah, terutamanya jika dari nombor yang tidak dikenali.
Mungkinkah saya tergolong dalam kumpulan manusia bermasalah Telephonophobia?
ABU SAIF @ www.saifulislam.com
Previous Orientalists: The Fishy Experts
Next Ujian Kehidupan di Perantauan
Hubungan Alam Melayu – Turki Merentas Sejarah (Artikel 1996)
Bagaimana Untuk Saya Pulang ke Rumah?
Faedah Dua Telinga Dan Hanya Satu Mulut
Sabar dan Hikmah Dalam Berdakwah
Wajah yang menyimpan seribu cerita di bumi Dagistan ARTIKEL INI DITULIS PADA 21 APRIL 2007, …
Pingback: Telephonophobia dan Cabaran ADHD Dewasa – Kembara Diri Memahami ADHD Dewasa
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved